text: Skuffet Nicki Pedersen udelukket i Vojens
  14 september 2014 kl. 05.32
  Nicki Pedersen mener ikke, at udelukkelsen af ham i semifinalen ved det nordiske grandprix var fair.
  En ellers godkendt lørdag aften udviklede sig til at blive en ærgerlig en af slagsen for speedwaykøreren Nicki Pedersen, da han lørdag aften kørte det nordiske grandprix i Vojens.
  Danskeren blev nemlig udelukket i semifinalen, efter han ramte australske Troy Batchelor. Men den udelukkelse mener Nicki Pedersen ikke var berettiget.
  - Jeg kom rundt i svinget og prøvede at overhale ham indenom. Det så han og smed så benet ud til siden, så jeg ramte ham.
  - Det var ikke min fejl, og så væltede han ovenikøbet først efter, jeg havde overhalet ham. Det burde dommeren have set, og jeg synes, at det er en meget urutineret dom, siger Pedersen til Ritzau.
  Amerikanske Greg Hancock, som på grund af en skade ikke var med i Vojens, fører stadig den samlede stilling med syv point ned til nærmeste konkurrent.
  Nicki Pedersen er 11 point efter Hancock med to løb tilbage.
  #NordicSGP - robbed, no comment!
  
  